6 דברים שלא ידעתם על אנשים שחיים עד 120 - הגורם האנושי
לאכול בריא, להרים משקולות, להקפיד על מנוחת הגוף ולהיות נשוי באושר - אלו הם רק חלק מהדברים שלא צריך לעשות אם ברצונכם להגיע לגיל המופלג
מה בכל זאת ניתן לומר על אנשים שהגיעו לגילים מופלגים בשיבה טובה? הנה שש עובדות מבוססות מדע (וגם תצפיות מזדמנות):
מחבר: הילה ויסברג
תאריך: 08.10.2016
מאת : הילה ויסברג
האמריקאי פול מרקוס (102). כשנשאל מהו סוד אריכות הימים שלו, סיפר: "קודם כל, אתה חייב שיהיו לך גנים טובים. שנית, אתה צריך להיות בר-מזל. שלישית - אל תנסה לאכול שום דבר בריא. אני אוכל מה שבא לי. הסוד לאריכות ימים הוא גלידה".
אנשים רבים מפנטזים על היום שבו יתלו את החולצה המכופתרת ותג-החברה - ויפרשו לחיים של בטן-גב נינוח. אך לעתים קרובות המציאות זוהרת הרבה פחות, ומשעממת הרבה יותר. כך שבשורה התחתונה, מי שרוצה לחיות יותר - צריך דווקא להמשיך ולעבוד (בדבר מה שמעניין ומלהיב אותו, יש להדגיש. וזו לא חייבת להיות "עבודה" שתמורתה מקבלים שכר).
זו, לכל הפחות, המסקנה שאליה הגיעו הפסיכולוגים האמריקאים הווארד פרידמן ולסלי מרטין, שערכו את אחד המחקרים המקיפים והממושכים אי פעם על אריכות ימים - The Longevity Project. השניים ניתחו את נתוניהם של 1,500 אנשים מילדות ועד בגרות, וגילו שהטיפ השגור "אל תעבדו קשה מדי" - פשוט לא תופס. "אנשים מקבלים עצות גרועות, כמו 'האטו את הקצב, תפסיקו לדאוג וצאו לפרישה בפלורידה'", אמר פירדמן בראיון שנתן לארגון הפסיכולוגים האמריקאי ב-2011. "(אך) הפרויקט מצא שאנשים שנשארו מעורבים בקריירות משמעותיות ועבדו קשה - חיו הכי הרבה שנים...זה קורה בעיקר אם הם מתמסרים לדברים שמעבר לעיסוק ב'עצמי'".
אבל הם זזים - והרבה. נשות אוקינאוה, למשל, שאינן יושבות על כיסאות אלא על הרצפה, קמות ומתיישבות 30-40 פעמים ביום. תושבי האי האיטלקי סרדיניה מתגוררים בבתים המצויים על צלע הר, ולכן "כל קפיצה למכולת או ביקור אצל חברים מצריכים מהם הליכה מאומצת", הסביר בטנר. "וכאשר הם מבצעים פעילות גופנית מכוונת - הם עושים דברים שמסבים להם הנאה, כמו הליכה. ועוד משהו - לכולם יש גינה שהם עובדים בה".